CELEX: 62016CN0366
Language: fi
Date: 2016-07-05 00:00:00
Title: Asia C-366/16: Ennakkoratkaisupyyntö, jonka Raad voor Vreemdelingenbetwistingen (ulkomaalaisasioita käsittelevä hallintotuomioistuin) (Belgia) on esittänyt 5.7.2016 – H. F. v. Belgian valtio

19.9.2016   
            
            
               FI
            
            
               Euroopan unionin virallinen lehti
            
            
               C 343/33
            
         Ennakkoratkaisupyyntö, jonka Raad voor Vreemdelingenbetwistingen (ulkomaalaisasioita käsittelevä hallintotuomioistuin) (Belgia) on esittänyt 5.7.2016 – H. F. v. Belgian valtio
   (Asia C-366/16)
   (2016/C 343/44)
   Oikeudenkäyntikieli:hollanti
   
      Ennakkoratkaisua pyytänyt tuomioistuin
   
   Raad voor Vreemdelingenbetwistingen (ulkomaalaisasioita käsittelevä hallintotuomioistuin)
   
      Pääasian asianosaiset
   
   
      Kantaja: H. F.
   
      Vastaaja: Belgian valtio
   
      Ennakkoratkaisukysymys
   
   Onko unionin oikeutta, erityisesti kansalaisuusdirektiivin 27 (1) artiklan 2 kohtaa, tarvittaessa luettuna yhdessä perusoikeuskirjan 7 artiklan kanssa, tulkittava siten, että oleskeluoikeutta koskeva hakemus, jonka kolmannen maan kansalaisuuden omaava perheenjäsen on tehnyt tullakseen perheenyhdistämisen puitteissa sellaisen unionin kansalaisen luo, joka on käyttänyt oikeuttaan vapaaseen liikkuvuuteen ja asettautumiseen, voidaan evätä jäsenvaltiossa sellaisen uhkan vuoksi, jonka väitetään aiheutuvan pelkästään kyseisen perheenjäsenen oleskelusta yhteiskunnassa, kun kyseiseltä perheenjäseneltä on toisessa jäsenvaltiossa evätty pakolaisasema Geneven yleissopimuksen 1 artiklan F kohdan ja määritelmädirektiivin 12 (2) artiklan 2 kohdan mukaisesti, koska hän on ollut alkuperämaassaan tietyssä historiallis-yhteiskunnallisessa kontekstissa osallisena rikoksiin, missä yhteydessä kyseisen perheenjäsenen käyttäytymisestä oleskelujäsenvaltiossa johtuvan uhkan välittömyys ja todellisuus nojautuvat ainoastaan epäämispäätöstä koskevaan viittaukseen, ilman että tässä yhteydessä arvioidaan riskiä siitä, että rikollista toimintaa jatketaan oleskelujäsenvaltiossa?
   
      (1)  Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annettu Euroopan parlamentin ja neuvoston direktiivi 2003/38/EY (EUVL 2004, L 158, s. 77).
   
      (2)  Vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle 13.12.2011 annettu Euroopan parlamentin ja neuvoston direktiivi 2011/95/EU (EUVL 2011, L 337, s. 9).